2024 ലെ ലോക്സഭാ തിരഞ്ഞെടുപ്പ്: വിശാല പ്രതിപക്ഷ ഐക്യത്തിന് സോണിയയുടെ ആഹ്വാനം ന്യൂഡല്ഹി: ഭരണഘടനാതത്വങ്ങളെയും സ്വാതന്ത്ര്യസമരമൂല്യങ്ങളെയും സംരക്ഷിക്കുന്ന സര്ക്കാര് രൂപീകരണം ലക്ഷ്യമിട്ട് 2024 ലോക്സഭാതിരഞ്ഞെടുപ്പിനായി ഒറ്റക്കെട്ടായി നീങ്ങാന് കോണ്ഗ്രസ് അദ്ധ്യക്ഷ സോണിയാഗാന്ധി പ്രതിപക്ഷ കക്ഷികളെ ആഹ്വാനം ചെയ്തു. തൃണമൂല് കോണ്ഗ്രസ് നേതാവ് മമതാബാനര്ജി അടക്കം 19 പ്രതിപക്ഷകക്ഷി നേതാക്കള് പങ്കെടുത്ത വീഡിയോ കോണ്ഫറന്സിലായിരുന്നു ആഹ്വാനം. വിശാല പ്രതിപക്ഷ ഐക്യം വെല്ലുവിളിയാണെങ്കിലും ഒന്നിച്ചുനില്ക്കുകയല്ലാതെ മറ്റു വഴികളില്ലെന്ന് സോണിയ ചൂണ്ടിക്കാട്ടി. സ്വന്തം നിര്ബന്ധങ്ങള് മാറ്റിവച്ച് രാജ്യതാത്പര്യത്തിന് മുന്ഗണനനല്കാനുള്ള സമയമായി. 2024ലെ തിരഞ്ഞെടുപ്പെന്ന അന്തിമ ലക്ഷ്യം മുന്നില്ക്കണ്ട് ഒന്നിച്ച് നീങ്ങാനുള്ള കൃത്യമായ തന്ത്രങ്ങള്ക്ക് രൂപം നല്കണം. സ്വാതന്ത്ര്യത്തിന്റെ 75ാം വാര്ഷികം അതിന് തുടക്കമിടാനുള്ള സമയമാണ്. വാക്സിന് വിതരണത്തിലെ അപാകത പ്രതിപക്ഷം ചൂണ്ടിക്കാട്ടിയതിന് പിന്നാലെയാണ് സര്ക്കാ നയത്തില് മാറ്റം വരുത്തിയതെന്നും സോണിയ പറഞ്ഞു. മുന്പ്രധാനമന്ത്രി രാജീവ്ഗാന്ധിയുടെ ജന്മദിനത്തില് സോണിയ നടത്തിയ യോഗത്തില് മുഖ്യമന്ത്രിമാരായ മമതാബാനര്ജി തൃണമൂല്, എം.കെ. സ്റ്റാലിന്ഡി.എം.കെ, ഉദ്ധവ് താക്കറെശിവസേന, ഹേമന്ത് സോറന്ജെ.എം.എം എന്നിവരും പ്രതിപക്ഷ നേതാക്കളായ ശരത് പവാര്എന്.സി.പി, സീതാറാം യെച്ചൂരിസി.പി.എം, ഡി. രാജസി.പി.ഐ, ഒമര് അബ്ദുള്ളനാഷണല് കോണ്ഫറന്സ് തുടങ്ങിയവരും പങ്കെടുത്തു. ആര്.ജെ.ഡി, എ.ഐ.യു.ഡി.എഫ്, വി.സി.കെ, ജെ.ഡി.എസ്, ആര്.എല്.ഡി, പി.ഡി.പി തുടങ്ങിയ പ്രതിപക്ഷ കക്ഷി നേതാക്കളും പങ്കെടുത്തപ്പോള് ക്ഷണം ലഭിച്ച സമാജ്വാദി, ബി.എസ്.പി തുടങ്ങിയവയുടെ അഭാവം ശ്രദ്ധിക്കപ്പെട്ടു. ആംആദ്മി പാര്ട്ടിയെക്ഷണിച്ചിരുന്നില്ല. കേരളത്തില് നിന്ന് എന്.കെ. പ്രേമചന്ദ്രന്ആര്.എസ്.പി, ഇ.ടി. മുഹമ്മദ് ബഷീര്മുസ്ലിംലീഗ്, തോമസ് ചാഴിക്കാടന് കേരള കോണ്ഗ്രസ്, എം.വി. ശ്രേയാംസ്കുമാര് ലോക്താന്ത്രിക് ജനതാദള് തുടങ്ങിയവരും പങ്കെടുത്തു. സെപ്തംബറില് സംയുക്ത പ്രക്ഷോഭം കേന്ദ്ര സര്ക്കാരിന്റെ ജനാധിപത്യഭരണഘടനാ സ്ഥാപനങ്ങളോടുള്ള മോശം സമീപനത്തിനും ജനവിരുദ്ധ നയങ്ങള്ക്കുമെതിരെ സെപ്തംബര് 20മുതല് 30വരെ രാജ്യവ്യാപകമായി പ്രക്ഷോഭം സംഘടിപ്പിക്കാന് സോണിയാ ഗാന്ധി വിളിച്ചു ചേര്ന്ന പ്രതിപക്ഷ കക്ഷികളുടെ യോഗം തീരുമാനിച്ചു. പെഗസസ് ഫോണ് ചോര്ത്തല് ആരോപണവുമായി ബന്ധപ്പെട്ട് സുപ്രീംകോടതിയുടെ മേല്നോട്ടത്തിലുള്ള അന്വേഷണം പ്രഖ്യാപിക്കണമെന്ന് 19 പ്രതിപക്ഷ കക്ഷികള് സംയുക്ത പ്രസ്താവനയില് ആവശ്യപ്പെട്ടു. ബീമാകൊരെഗാവ്, പൗരത്വഭേദഗതി നിയമ പ്രതിഷേധങ്ങളില് പങ്കെടുത്തതിന് യു.എ.പി.എ ചുമത്തി അറസ്റ്റു ചെയ്തവരെയും ജമ്മുകാശ്മീരിലെ രാഷ്ട്രീയ തടവുകാരെയും മോചിപ്പിക്കണം. രാജ്യത്തെ അദ്ധ്യാപകര്ക്കും കുട്ടികള്ക്കും വാക്സിന് നല്കി വിദ്യാലയങ്ങള് തുറക്കണം. സമാജ്വാദി പാര്ട്ടി നേതാവ് അഖിലേഷ് യാദവ് യോഗത്തില് പങ്കെടുക്കില്ലെന്ന് നേരത്തെ അറിയിച്ചിരുന്നതായും പ്രസ്താവനയില് പറയുന്നു.